recursal/SuperWikiNEXT-32B huggingface dataset:
**தாமேயாக்குமை** (*autovivification*) பெர்ள் நிரலாக்க மொழியின் இயங்குநிலையில் (dynamic) தரவுக் கட்டமைப்புகளை (data structures) உயிர்ப்பிக்க அனுமதிக்கும் ஒரு தனிச்சிறப்புப்பெற்ற வசதியாகும். ஒரு நிரலாக்கத்தில் அதுவரை வரையறுக்கப்படாத ஒரு மாறியை மேற்கோளாகக்கருதி அணுகமுயன்றால் தாமாகவே ஒரு மேற்கோள் வகை இனங்காட்டி (*reference type variable*) உருவாகி அதற்கு நினைவகத்தில் பதிவிடமும் ஒதுக்கப்படும் வசதியையே தாமாகவுயிர்ப்பித்தல் என்கிறார்கள். அதாவது, இல்லாதவோர் இயைபுத் தொகுப்புத் தரவினத்தின் (*associative array*) உறுப்பையோ அல்லது நினைவடுக்குத் தரவினத்தின் உறுப்பையோ அணுக முற்படும்போது முறையே அவ்வியைபுத் தொகுப்பு அல்லது நினைவடுக்கு உருவாக்கப்பட்டு அணுகப்பட்ட உறுப்புடன் நினைவடுக்கில் அவ்வுறுப்பின் குறியெண் (*index*) வரையிலான அனைத்து உறுப்புக்களும் உருவாக்கப்பட்டுவிடுகின்றன.

இது பிற உயர்நிலை நிரல்மொழிகளான பைத்தான், பிஹெச்பி, ரூபி, ஜாவாசுகிரிப்டு தவிர சி நிரலாக்க மொழியைத் தழுவிய பிற மொழிகளிலும் இல்லாத ஒரு சிறப்பு வசதியாகும். இருப்பினும் அண்மையில் இவ்வசதியைப் போலவே பெர்ளுக்குப் பிற்பாடு வந்த ரூபியிலும் கொண்டுவரமுடியும் எனக் கூறப்படுகிறது.

எடுத்துக்காட்டு
---------------

பின்வரும் பெர்ள் நிரலின்மூலம் தாமேயாக்குமையின் விளைவைக்காணலாம்.

```
use Data::Printer;
use YAML;
use strict;
my %lineage;
$lineage{"விலங்குகள்"}
  {"முதுகுநாணிகள்"}
  {"முதுகெலும்பிகள்"}{"ஊர்வன"}
  {"ஆப்புப்பல்வரிசையமைப்பிகள்"
  }{"ஆப்புப்பல்வரிசைவகையி"}
  {"ஆப்புப்பல்வரிசையின"}[0] =
  "பிடரிக்கோடன்";
$lineage{"விலங்குகள்"}
  {"முதுகுநாணிகள்"}
  {"முதுகெலும்பிகள்"}{"ஊர்வன"}
  {"செதிலுடைய ஊர்வன"}
  {" பேரோந்திவகையி"}
  {"அமெரிக்கப் பேரோந்தி"} = [
    "ஆண்ட்டிலியப் பேரோந்தி",
    "பச்சைப் பேரோந்தி"
  ];
p %lineage;
print Dump( \%lineage );

```

%lineage என்ற மாறியின் உள்ளமைப்பு கீழ்க்காணுமாறு இருக்கும்.

```
{
    விலங்குகள்   {
        முதுகுநாணிகள்   {
            முதுகெலும்பிகள்   {
                ஊர்வன   {
                    ஆப்புப்பல்வரிசையமைப்பிகள்   {
                        ஆப்புப்பல்வரிசைவகையி   {
                            ஆப்புப்பல்வரிசையின   [
                                [0] "பிடரிக்கோடன்"
                            ]
                        }
                    },
                    'செதிலுடைய ஊர்வன'                                {
                        ' பேரோந்திவகையி'   {
                            'அமெரிக்கப் பேரோந்தி'   [
                                [0] "ஆண்ட்டிலியப் பேரோந்தி",
                                [1] "பச்சைப் பேரோந்தி"
                            ]
                        }
                    }
                }
            }
        }
    }
}

```

அந்தப்படிநிலையின் எளிதில்படிக்கக்கூடிய YAML வடிவம்.

```
விலங்குகள்:
  முதுகுநாணிகள்:
    முதுகெலும்பிகள்:
      ஊர்வன:
        ஆப்புப்பல்வரிசையமைப்பிகள்:
          ஆப்புப்பல்வரிசைவகையி:
            ஆப்புப்பல்வரிசையின:
              - பிடரிக்கோடன்
        'செதிலுடைய ஊர்வன':
          ' பேரோந்திவகையி':
            அமெரிக்கப் பேரோந்தி:
              - ஆண்ட்டிலியப் பேரோந்தி
              - பச்சைப் பேரோந்தி

```

வெளி இணைப்புகள்
---------------

* தாமேயாக்குமை பற்றிய விளக்கம் (ஆங்கில மொழியில்)
பஞ்சாபின் சின்னம்
சண்டிகர் வளைதடிப்பந்தாட்ட அரங்கம்
ஒளியூட்டப்பட்ட மொகாலி துடுப்பாட்ட அரங்கம்
பஞ்சாப் துடுப்பாட்ட சங்க விளையாட்டரங்கம், மொகாலி 1
காந்தி விளையாட்டரங்கம்
சகாரி ஆடும் இளைஞர்
**இந்திய பஞ்சாபில் விளையாட்டுக்களில்** தற்கால வளைதடிப் பந்தாட்டம், துடுப்பாட்டம் போன்றவற்றுடன் மரபுசார் விளையாட்டுக்களான கபட்டி (சடுகுடு), குசுத்தி (மற்போர்) குடோ கூண்டி (வளைதடிப் பந்தாட்டத்தைப் போன்றது) ஆகியனவும் அடங்கும். பஞ்சாப் பகுதியில் நூற்றுக்கும் மேற்பட்ட மரபார்ந்த விளையாட்டுக்கள் ஆடப்படுகின்றன.

பஞ்சாபில் மரபார்ந்த விளையாட்டுக்களை வளர்க்கவும் பாதுகாக்கவும் மாநில அரசு 2014 முதல் பல முனைவுகளை எடுத்து வருகின்றது; *பஞ்சாப் ஊரக விளையாட்டுப் போட்டிகள்* இவற்றில் ஒன்றாகும். இந்தப் போட்டிகளில் மாநில விளையாட்டுக்களான குஸ்தி போன்றவை சேர்க்கப்பட்டுள்ளன.

துடுப்பாட்டம்
-------------

பஞ்சாபிகளுக்கு மிக விருப்பமான விளையாட்டாக துடுப்பாட்டம் உள்ளது. மாநில அளவில் இதனை பஞ்சாப் துடுப்பாட்ட சங்கம் கட்டுப்படுத்துகின்றது. இந்தியன் பிரீமியர் லீக்கில் விளையாடும் கிங்சு இலெவன் பஞ்சாபு மொகாலியைத் தலைமையகமாகக் கொண்டுள்ளது.

கட்கா
-----

கட்கா (பஞ்சாபி: ਗਤਕਾ) வாட்களுக்கு மாறாக மரத்தடிகளைக் கொண்டு போரிடும் தெற்காசிய மரபார்ந்த விளையாட்டாகும்.

சடுகுடு
-------

சடுகுடு சுட்டுப்படம்
வடலா சாந்துவானில் கபடி
வட்டமான கபடி மைதானம்
### பஞ்சாப் வட்டப்பாணி

இது பஞ்சாபின் மாநில விளையாட்டாகும்.

### கபடி உலகக் கோப்பை

பஞ்சாப் வட்டப்பாணியிலமைந்த கபடி உலகக்கோப்பை போட்டிகளை 2010இலிருந்து பஞ்சாப் ஒருங்கிணைத்து வருகின்றது. 2014ஆம் ஆண்டு உலகக்கோப்பையில் ஆடவர் இறுதியாட்டத்தில் இந்தியாவும் பாக்கித்தானும் பங்கேற்றன; இதில் 45-42 என்ற புள்ளிகளில் இந்தியா வென்றது. பெண்கள் இறுதியாட்டம் இந்தியாவிற்கும் நியூசிலாந்திற்கும் இடையே நடந்தது; இதிலும் இந்தியா 36-27 என்ற புள்ளிக்கணக்கில் வென்றது. 

இந்தக் கோப்பையின் நிறைவு விழா பாதலில் உள்ள குரு கோவிந்த் சிங் விளையாட்டரங்கில் நடந்தது. இதில் பல முன்னணி திரை நட்சத்திரங்களும் புகழாளர்களும் பங்கேற்றனர்.

மேற்சான்றுகள்
-------------

1. ↑  Khed ate sehat varta by Sarwan Singh Sangam Publications ISBN 93-82804-98-6
2. ↑  Times of India 30 08 2014
3. ↑
4. ↑  "Zee News 20 12 2014". 2016-07-23 அன்று மூலம் பரணிடப்பட்டது. 2016-07-14 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2016-02-26 அன்று மூலம் பரணிடப்பட்டது. 2016-07-14 அன்று பார்க்கப்பட்டது.

வெளி இணைப்புகள்
---------------

* Amateur Circle Kabaddi Federation of India
* Pictures of traditional Punjabi games  பரணிடப்பட்டது 2016-08-02 at the வந்தவழி இயந்திரம்
**தட்சசீலப் பல்கலைக் கழகம்** (Takshashila University) கிமு ஆறாம் நூற்றாண்டிற்கு, கிமு ஏழாம் நூற்றாண்டிற்கும் இடையே, தற்கால பாகிஸ்தான் நாட்டின் பண்டைய காந்தார நாட்டின் தலைநகரான தக்சசீலா நகரத்தில் நிறுவப்பட்ட உலகின் முதல் பல்கலைக்கழகம் ஆகும். அர்த்தசாஸ்திரம் எனும் அரசியல் நூல் எழுதிய சாணக்கியர் இப்பல்கலைக்கழத்தின் ஆசிரியாக இருந்தவர். சந்திரகுப்த மௌரியர், இப்பல்கலைக்கழகத்தின் ஆசிரியர் சாணக்கியரிடம் அரசியல் மற்றும் போர்க்கலை பயின்றவர் என்பது குறிப்பிடத்தக்கது. 

பதினாறு வயதிற்கு மேற்பட்ட மாணவர்கள் இப்பல்கழகத்தில், வேதங்கள், ஆயுர்வேத மருத்துவம், அரசியல், தத்துவம், சட்டம், தருக்கம், போர்க் கலை, கணிதம், வானவியல், உள்ளிட்ட ஆயகலைகள் பதினாறும் பயிற்றுவிக்கப்பட்டது.

பரத கண்டம் முழுவதிலிருந்தும், மாணவர்கள் குறிப்பாக சத்திரியர்கள், வைசியர்கள் மற்றும் அந்தணர்கள் தக்சசீலா பல்கலைக் கழகத்தில் குருகுலம் முறையில் கல்வி பயின்றனர். இப்பல்கலைக்கழகத்தில் மாணவர்களுக்கு கட்டணமின்றி கல்வி பயிலப்பட்டது. 

அசோகர் காலத்தில் தக்சசீலத்தில் பல பௌத்த விகாரைகள் நிறுவப்பட்டு, விரிவாக்கம் அடைந்த இப்பலைக்கழகத்தில் பௌத்த சாத்திரங்களும் பயிற்றுவிக்கப்பட்டது.

நடு ஆசியாவின் நாடோடி ஹெப்தலைட்டுகள் தக்சசீலத்திலத்தின் பல பௌத்த விகாரைகளையும், கட்டிடங்களையும் இடித்தனர்.

அமைவிடம்
--------

தற்கால பாகிஸ்தான் நாட்டின் ராவல்பிண்டி நகரத்திலிருந்து 20 மைல் தொலைவில் பண்டைய தக்சசீலத்தில் இப்பல்கலைக்கழகம் அமைந்திருந்தது.

இதனையும் காண்க
--------------

* தக்சசீலா
* நாளந்தா பல்கலைக்கழகம்
* விக்கிரமசீல பல்கலைக்கழகம்
* வல்லபி பல்கலைக்கழகம்

மேற்கோள்கள்
-----------

1. ↑  "Taxila University". 2016-06-04 அன்று மூலம் பரணிடப்பட்டது. 2018-12-14 அன்று பார்க்கப்பட்டது.
2. ↑  Takshashila University | World's First and Oldest University Taksha Institute

வெளி இணைப்புகள்
---------------

* பண்டைய இந்தியாவில் பல்கலைக்கழகக் கல்வி
**இரண்டாம் அக்பர் சா** (1760 - 1837) இந்தியாவை ஆண்ட முகலாயப் பேரரசர்களுள் கடைசிக்கு முந்தியவர் ஆவார். இவர் **மிர்சா அக்பர்** எனவும் அறியப்பட்டவர். இவர் 1806 ஆம் ஆண்டு முதல் 1837 ஆம் ஆண்டு வரை ஆட்சிப் பொறுப்பில் இருந்தார். இவர் பேரரசர் இரண்டாம் சா ஆலத்தின் இரண்டாவது மகனும், கடைசி முகலாயப் பேரரசர் இரண்டாம் பகதூர் சா சஃபாரின் தந்தையும் ஆவார்.

பிரித்தானியக் கிழக்கிந்தியக் கம்பனி ஊடாகப் பிரித்தானியரின் பலம் இந்தியாவில் அதிகரித்து இருந்ததனால், அக்பர் சாவின் உண்மையான அதிகாரம் மிகவும் குறைவாகவே இருந்தது. இவருடைய காலத்தில், 1835 ஆம் ஆண்டு, தன்னை முகலாயப் பேரரசரின் சார்பாளர் என்று கூறிக்கொள்வதை கிழக்கிந்தியக் கம்பனி நிறுத்திக் கொண்டதுடன், பேரரசர் சார்பில் நாணயங்களை வெளியிடுவதையும் நிறுத்திவிட்டது. இது தொடர்பில் கம்பனி வெளியிட்ட நாணயங்களில் இருந்த பாரசீகச் சொற்றொடர்களையும் நீக்கி விட்டது.

இவரது கல்லறை மகுரௌலி என்னும் இடத்தில் 13 ஆம் நூற்றாண்டைச் சேர்ந்த சூஃபி குருவான குதுப்புத்தீன் பக்தியார் காக்கி என்பவரின் தர்காவுக்கு அருகில், சலவைக்கல் கட்டிடம் ஒன்றில், பேரரசர்கள், முதலாம் சா ஆலம் என்றும் அழைக்கப்பட்ட முதலாம் பகதூர் சா, இரண்டாம் சா ஆலம் ஆகியோரின் கல்லறைகளுடன் அமைந்துள்ளது.

பின் தலைமுறை
------------

பேரரசர் "அக்பர் சா"வுக்கு நான்கு ஆண்மக்கள் இருந்தனர். இவர்களுள் ஒருவரான மிர்சா நாலி என்பர் பேரரசராவார் என எதிர்பார்க்கப்பட்டது ஆனால் இறுதியில் இன்னொரு மகனான பகதூர் சா சஃபார் தனது அறுபதாவது வயதில் பதவிக்கு வந்தார். சிப்பாய்க் கிளர்ச்சி, 1857க்குப் பின்னர் பகதூர் சா பர்மாவிற்கு நாடுகடத்தப்பட்டார். பின் 1862ல் ரங்கூனிலே தனது 87 வயதில் மறைந்தார். பல அரச குடும்பத்தினர் கொல்லப்பட்டனர். மிர்சா நாலி டெல்லியை விட்டுத் தப்பி வங்காளத்துக்கு ஓடினார். இவரும் இவரது ஆண்மக்களும், இரண்டு பெண் பிள்ளைகளும் இவருடனேயே பிரித்தானியருக்குப் பயந்து வாழ்ந்தனர்.

இவற்றையும் பார்க்கவும்
----------------------

* முகலாயர்
* பகதூர் சா சஃபார்
* சிப்பாய்க் கிளர்ச்சி 1857
* மிர்சா நாலி
* சலாலுத்தீன் மிர்சா
* மிர்சா சஃபார்

உசாத்துணைகள்
------------

* The New Cambridge History of India. (இந்தியாவின் புதிய கேம்பிரிட்ச் வரலாறு)
* Akbar Shah's Rule: Coins Of India. ("அக்பர் சா"வின் ஆட்சி: இந்திய நாணயங்கள்)

வெளியிணைப்புகள்
---------------

* ஏற்பட்ட கலகம் பற்றிய தொடரின் எட்டாவது பகுதி - கவாசா அசன் நிசாமி
[*தொடர்பிழந்த இணைப்பு*]
* பிற்கால முகலாயர் (1707-1858) பரணிடப்பட்டது 2006-07-20 at the வந்தவழி இயந்திரம்



1. ↑  முகலாய பேரரசரின் கடைசி வாரிசின் சோகமான இறுதி காலம்
ஆற்று நீர் கடலில் வீணாக செல்வதை தடுக்கவும், தேவையான நிலப்பரப்புகளுக்கு நீரை திருப்பி விடுவதற்கும், கரிகால சோழனால் கட்டப்பட்ட தடுப்பணை
சந்திரகிரி ஆற்றின் குறுக்கே கட்டப்பட்ட தடுப்பணை
**தடுப்பணை** (*check dam*) என்பது நீர் ஓடும் ஆறுகள் மற்றும் ஓடைகளின் குறுக்கே கட்டப்படும் அணைகள் போன்ற கட்டிட அமைப்பாகும். இத்தடுப்பணைகள் நீரை சேமிப்பதற்கும், ஆற்று நீர் கடலில் வீணாக கலப்பதை தடுத்து நிறுத்துவதற்கும், நீரோட்டத்தின் திசை மாற்றி, தேவையான நிலப்பரப்புகளுக்கு நீரை கொண்டு செல்வதற்கும், நீரின் வேகத்தைக் குறைப்பதற்காகவும் கட்டப்படுகின்றன.

சிறிய நீர்த்தேக்கங்களையும் இந்தத் தடுப்பணைகள் உருவாக்குகின்றன. இத்தகைய தடுப்பணைகள் பத்து ஏக்கர் அளவில் நீர்ப்பாசன வசதி தரும் சிறிய ஓடைகளின் குறுக்கேயே கட்டப்படுகின்றன.

தமிழ்நாடு
---------

### மேற்குத் தொடர்ச்சி மலையில் தடுப்பணைகள்

மேற்கு தொடர்ச்சி மலை அடிவாரப் பகுதியான கோம்பையில் நிலத்தடி நீர்மட்டம் உயர 400-க்கும் மேற்பட்ட தடுப்பணைகள் கட்டப்பட்டுள்ளன.

மேற்கோள்கள்
-----------

1. ↑  மேற்கு தொடர்ச்சி மலை அடிவாரப் பகுதியில் 400 தடுப்பணைகள் கட்டி விவசாயி சாதனை

வெளி இணைப்புகள்
---------------

* Guidelines for Construction of Check Dams பரணிடப்பட்டது 2017-03-11 at the வந்தவழி இயந்திரம்
**காப்பர்(I) ஐதராக்சைடு அல்லது தாமிர(I) ஐதராக்சைடு** என்பது தாமிர உலோகத்தின் ஐதராக்சைடு. இதன் இரசாயன சூத்திரம் CuOH. அது ஒரு மிதமான, மிகவும் நிலையற்ற காரம். தூய CuOH மஞ்சள் அல்லது ஆரஞ்சு மஞ்சள் நிறமுடையது. ஆனால் மாசுப்பொருட்களின் சேர்க்கையால் வழக்கமாக அடர் சிவப்பு நிறத்தில் தோன்றுகிறது. இது அறை வெப்பநிலையில் கூட மிக எளிதாக ஆக்சிசனேற்றம் அடைகிறது.

தயாரிப்பு
---------

தாமிர(I) ஐதராக்சைடு பின்வரும் வினையின் மூலம் தயாரிக்கப்படுகிறது.

**{\displaystyle {\rm {32S\_{2}O\_{3}^{2-}+32Cu^{2+}+16H\_{2}O{\xrightarrow {CH\_{3}CH\_{2}OH}}32CuOH\downarrow +3S\_{8}+8S\_{4}O\_{6}^{2-}+8SO\_{4}^{2-}}}}**

இந்த வினையில், எத்தனால் வினைவேகமாற்றியாக செயல்படுகிறது. 

மற்றொரு முறை CuCl மற்றும் NaOH இரட்டை சிதைவுறல் வினையாகும்.

**{\displaystyle {\rm {CuCl+NaOH{=\!=\!=\!=\!}NaCl+CuOH\downarrow }}}**

குறிப்பாக, இந்த முறை அரிதாகவே பயன்படுத்தப்படுகிறது, ஏனெனில் உருவான CuOH  படிப்படியாக நீர்நீக்கமடைந்து இறுதியில் Cu2O மாறுகிறது.

வினைகள்
-------

இரும்பு(II) ஐதராக்சைடு போன்றே தாமிர(I) ஐதராக்சைடும் எளிதாக தாமிர(II) ஐதராக்சைடாக ஆக்சிசனேற்றம் அடைகிறது.

**{\displaystyle {\rm {4CuOH+2H\_{2}O+O\_{2}{=\!=\!=\!=\!}4Cu(OH)\_{2}}}}**

மேற்கோள்கள்
-----------

1. 1 2 3  "NIOSH Pocket Guide to Chemical Hazards #0150". National Institute for Occupational Safety and Health (NIOSH).
தட்டாங்கல் ஆடும் பெண்கள்
**தட்டாங்கல் ஆட்டம்** ஒரே மாதிரியான உருண்டையான சிறு கூழாங்கற்களைக் கொண்டு பெரும்பாலும் சிறுமியர் விளையாடும் விளையாட்டு. இது **பாண்டிக்கல்** என்றும் அழைக்கப்படும். சங்ககாலத்தில் இதன் பெயர் **தெற்றி**.

இவ்விளையாட்டு வெவ்வேறு ஊர்களில், வெவ்வேறு எண்ணிக்கையுள்ள கற்களைக் கொண்டு விளையாடப்படுகிறது. விளையாட்டை மேலும் சுவாரசியமானதாக்க பாட்டுப்பாடிக் கொண்டு ஆடுவர்.

ஏழு கற்களைக் கொண்டு ஆடப்படும் ஆட்டத்தில்: 
ஒண்ணான், இரண்டான், மூன்றான், நான்கான் ஐந்தான், ஆறான், ஏழான், எட்டான், ஒன்பதான், பத்தான் என பத்து பிரிவுகள் ஆட வேண்டும். ஒவ்வொன்றுக்கும் எடுக்க வேண்டிய கற்களின் எண்ணிக்கைக்கும் எடுக்கவேண்டிய விதத்திற்கும் விதிமுறைகள் உண்டு. ஒவ்வொன்றும் ஆரம்பிக்கும் போது ஏழு கற்களையும் கீழே விரித்தவாறு போட்டுவிட்டு அதில் ஒரு கல்லை *தாய்ச்சிக்கல்* என கையில் எடுத்துக்கொள்ள வேண்டும். இக்கல்லை மேலே வீசியெறிந்துவிட்டு அது கீழே கைக்கு வந்து சேருமுன் கீழே கிடக்கும் மற்ற கற்களை அலுங்காமல் (ஒன்றை எடுக்கும்போது அடுத்ததைத் தொட்டுவிடக் கூடாது) கையில் எடுத்துக்கொண்டு மேலிருந்து விழும் தாய்ச்சிக்கல்லைப் பிடித்துவிட வேண்டும். தொடர்ந்து பத்தையும் தாய்ச்சிக் கல்லை கீழே விட்டுவிடாமல் ஆடிவிட்டால் மீண்டும் ஒண்ணானை கட்டை என்ற பெயரில் விளையாடி ஒரு கட்டை ஜெயித்ததாகக் கொள்ளப்படும். 

விளையாடும்போது பாடப்படும் பாடல்கள் (7, 8 நீங்கலாக)

|  |  |
| --- | --- |
|  | 
ஓரி உலகெல்லாம்

ஓரி உலகெல்லாம் பாடல்

---

 |
| *இக்கோப்பைக் கேட்பதில் பிரச்சினையா? ஊடக உதவியைப் பார்க்கவும்.* |

ஒண்ணான்:

ஓரி உலகெலாம் உலகெலாம் சூரியன்
சூரியன் தங்கச்சி சுந்தர வல்லிக்கி
நாளக் கழிச்சிக் கல்யாணம்.
இரண்டான்:

ஈரிப்புச் செண்டுப்பூ;
ஈரிப்புச் செண்டுப்பூ இருதலையும் முல்லப்பூ
சூடிமுடிப்பவர்க்கு கொண்டையெலாம் தாழம்பூ.
மூன்றான்:

மூவன்னா ராவணா;
மூவன்னா ராவணா
சாதி பிராமணா.
நான்கான்:

நாலவெச்சு ரெண்டெடு;
நாலவெச்சு ரெண்டெடு
நாராயிணன் பேரிடு
பேரச்சொல்லி பிச்சையெடு.
ஐந்தான்:

அஞ்சலம் குஞ்சலம்;
அஞ்சலம் குஞ்சலம்
தம்பி சிதம்பரம்
தங்கச்சிமாப்பிளை வெண்கலம்.
ஆறான்:

ஆறு குறுகுறு:
ஆறு குறுகுறு
அன்னத்தாய் பேரிடு.
ஏழான் -தெரியவில்லை.

எட்டான் -தெரியவில்லை.

ஒன்பதான்:

ஒம்பந்தம்மா சாவாளோ;
ஒம்பந்தம்மா சாவாளோ
சாகும்போது ஏவாளோ
சங்குச்சத்தம் கேட்பாளோ.
பத்தான்:

பத்தேபதிச்சுக்கோ;
பத்தேபதிச்சுக்கோ
வயித்தநெறிச்சுக்கோ
சொக்கலிங்கநாதருக்கு
சோத்தவடிச்சுக்கோ.
கட்டை:

கட்டேகட்டே டேசிகா;
கட்டேகட்டே டேசிகா கம்மங்கட்டே டேசிகா
கொக்கக்கொரிச்சுவா கோழிமுட்டையிட்டுவா
நித்தங்குளிச்சுவா நீலப்பட்டுடுத்திவா
புதுக்கட்டை ஒண்ணு.}}

காட்சிப்படங்கள்
---------------

* 
* 
* 
* 
* 
* 
* 
*

வெளி இணைப்புகள்
---------------

* தட்டாங்கல்
[*தொடர்பிழந்த இணைப்பு*]
**ஒலிபீன் மாற்றும் தொழில்நுட்பம்** (*Olefin Conversion Technology*) என்பது புரோப்பலீனை எத்திலீன் மற்றும் 2-பியூட்டீனாகவும், எத்திலீன் மற்றும் 2-பியூட்டீனை புரோப்பைலீனாகவும் மாற்றும் ஒரு தொழிற்துறை செயல்முறை ஆகும். பிலிப்சு மூவொலிபீன் செயல்முறை என்ற பெயராலும் இச்செயல்முறை அழைக்கப்படுகிறது. எத்திலீனிலிருந்து புரோப்பைலீன் தயாரிக்கும் செயல்முறை என்ற பெயராலும் இதை அழைக்கிறார்கள். ஒலிபீன் மாற்றும் தொழில்நுட்பச் செயல்முறையில் எத்திலீன் இருபடியாக்கம் செய்யப்பட்டு 1-பியூட்டீன் ஆக மாற்றப்படுகிறது. பின்னர் இது மாற்றியமாக்கலுக்கு உட்பட்டு 2-பியூட்டீன்களாக மாற்றப்படுகிறது. 2 பியூட்டீன் எத்திலீனுடன் இடம்பெயரல் வினைக்கு உட்படுகிறது.

இரேனியம் மற்றும் மாலிப்டினத்தைக் கொண்டிருக்கும் பல்லின வினையூக்கிகள் இவ்வினையில் பயன்படுத்தப்படுகின்றன. இப்பொழுதெல்லாம் தலைகீழ் வினைகள் மட்டுமே அதாவது எத்திலீன் மற்றும் 2-பியூட்டீனை புரோப்பைலீனாக மாற்றும் வினைகள் மற்றுமே செயல்படுத்தப்படுகின்றன:

CH2=CH2 + CH3CH=CHCH3 → 2 CH2=CHCH3.
பிலிப்சு பெட்ரோலியம் நிறுவனத்தில் ஆல்கீன்கள் மறுபகிர்வு அல்லது ஒலிபீன் இடம்பெயர்தல் செயல்முறையின் போது இத்தொழில் நுட்பம் கண்டறியப்பட்டது. மாலிப்டினம் எக்சாகார்பனைல், தங்குதன் எக்சாகார்பனைல், அலுமினாவுடன் கூட்டாக மாலிப்டினம் ஆக்சைடு போன்றவை அசலாக விவரிக்கப்பட்ட செயல்முறையில் வினையூக்கிகளாகப் பயன்படுத்தப்பட்டன.

மேற்கோள்கள்
-----------

1. ↑  Vincent Blay, Eva Epelde, Rubén Miravalles, Leo Alvarado Perea (2018). "Converting Olefins to Propene: Ethene to Propene and Olefin Cracking". *Catalysis Reviews Science and Engineering* **60**. doi:10.1080/01614940.2018.1432017.
2. ↑  Ghashghaee, Mohammad. "Heterogeneous catalysts for gas-phase conversion of ethylene to higher olefins". *Rev. Chem. Eng.*. doi:10.1515/revce-2017-0003.
3. ↑  Banks, R. L.; Bailey, G. C. (1964). "Olefin Disproportionation. A New Catalytic Process". *Industrial & Engineering Chemistry Product Research and Development* **3** (3): 170–173. doi:10.1021/i360011a002.
**நங்கல்** (**Nangal**), இந்தியாவின் பஞ்சாப் மாநிலத்தின் ரூப்நகர் மாவட்டத்தில் அமைந்த நகரம் ஆகும். இந்நகரம் இமயமலையில் உள்ள சிவாலிக் மலை அடிவாரத்தில், கடல் மட்டத்திலிருந்து 326 மீட்டர் உயரத்தில் அமைந்துள்ளது. இமாச்சலப் பிரதேச மாநிலத்தின் பிலாஸ்பூர் மாவட்டத்தில் உள்ள பக்ரா அணையின் கீழ் பகுதியில், பஞ்சாபில் நங்கல் நகரம் அமைந்துள்ளது.

புவியியல்
---------

சிவாலிக் மலை அடிவாரத்தில் அமைந்த நங்கல் நகரத்தில் சத்லஜ் ஆறு பாய்கிறது. இதனருகில் பக்ரா அணை உள்ளது.

மக்கள் தொகை பரம்பல்
-------------------

2011-ஆம் ஆண்டின் கணக்கெடுப்பின்படி, 21 வார்டுகளும், 10,738 குடியிருப்புகளும் கொண்ட நங்கல் நகர நகராட்சியின் மொத்த மக்கள் தொகை 48,497 ஆகும். அதில் ஆண்கள் 25,317 மற்றும் பெண்கள் 23,180 உள்ளனர். பட்டியல் சாதியினரும் பட்டியல் பழங்குடியினரும் முறையே 12,323 மற்றும் 0 ஆக உள்ளனர்.
பாலின விகிதம் 1000 ஆண்களுக்கு 916 பெண்கள் வீதம் உள்ளனர். இதன் சராசரி எழுத்தறிவு 89.9% ஆகும். இதன் மகக்ள் தொகையில் 6 வயதிற்குட்பட்ட குழந்தைகள் 10.44% ஆக உள்ளனர். இதன் மக்கள் தொகையின் இந்து சமயத்தினர் 40,756 (84.04%), சீக்கியர்கள் 6,712 (13.84%), இசுலாமியர்கள் 756 (1.56%) மற்றும் பிற சமயத்தினர் 0.13% ஆக உள்ளனர். .

மேற்கோள்கள்
-----------

1. ↑  Nangal Population, Religion, Caste, Working Data Rupnagar, Punjab - Census 2011

வெளி இணைப்புகள்
---------------

*
**யமகா சிக்னஸ் ரே இசட்ஆர்** என்பது யமகா நிறுவனத்தின் ஒரு குதியுந்து ஆகும். இது 113 சிசி திறனுடைய குதியுந்தாகும். ஆண்களுக்காக வடிவமைப்பு செய்யப்பட்டது என யமகா நிறுவனம் கூறுகிறது.

டிஸ்க் மற்றும் ஸ்டேன்டர்ட்
--------------------------

யமகா ரே இசட்ஆர் குதியுந்து ஸ்டேன்டர்ட் மற்றும் டிஸ்க் ஆகிய பதிப்புகளில் வெளியானது.

### தொழில்நுட்பம் மற்றும் வசதிகள்

* ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும்.
* 15.5 லிட்டர் கொள்ளளவு கொண்ட அமருமிடத்திற்கு அடியில் சேமிப்பகத்தினைக் கொண்டுள்ளது.
* பெட்ரோல் வால்வும் அமருடமிடத்திற்கு அடியில் அமைந்துள்ளது.
* கைப்பேசிகள் சார்ஜர் செய்யும் உபகரணம் தேவைப்பட்டால் இணைத்துக் கொள்ளும் வகையில் வழங்கப்படுகிறது.
* எரிபொருள் அளவு காட்டும் கருவி, வேகம் காட்டும் கருவி ஆகியவை அனலாக் வடிவில் உள்ளன.
* குதியுந்தின் எடை 103 கிலோ கிராம் ஆகும்.

### நிறங்கள்

யமகா சிக்னஸ் ரே இசட்ஆர் கீழ் வரும் நிறங்களில் வெளிவந்தது.

* ஆர்மடா நீளம் (டிஸ்க்)
* மாட் பச்சை (டிஸ்க் / டிரம்),
* மேவரிக் நீளம் (டிஸ்க் / டிரம்)
* ரூஸ்டர் சிகப்பு (டிஸ்க்)

ஸ்ட்ரீட் ரேலி
-------------

யமகா நிறுவனம் ரே இசட்ஆர் குதியுந்தினை சில மாற்றங்கள் செய்து ஸ்ட்ரீட் ரேலி என வெளியிட்டது. இந்தக் குதியுந்தில் ரேவில் பயன்படுத்திய அதே எஞ்சின் பயன்படுத்தப்பட்டுள்ளது. 

சக்கரங்களில் அலாய் வடிவமைப்பு, டிஸ்க் பிரேக், டிஜிட்டல் இன்ஸ்ட்ரூமென்ட் கிளஸ்டர் ஆகியவற்றை கொண்டுள்ளது. கைகளுக்கு காற்று படுவதை தடுக்கும் தடுப்பு, சாவி துவாரத்தினை மூடுகின்ற அமைப்பு ஆகியவை புதியதாக இணைக்கப் பட்டிருக்கின்றன.

### நிறங்கள்

* ரேலி சிகப்பு
* ரேசிங் ஊதா

  

யமகா சிக்னஸ் ரே இசட், யமகா சிக்னஸ் ரே இசட்ஆர், யமகா சிக்னஸ் ரே இசட்ஆர் 125 என மூன்று வகையான மாறுபட்ட குதியுந்துகளை யமகா நிறுவனம் வெளியிட்டுள்ளது.

ஆதாரங்கள்
---------

1. ↑  "`ஸ்ட்ரீட் ராலி'- யமாஹா ரே- ZR ஸ்கூட்டரின் புது எடிஷன்".. External link in `|work=` (உதவி)
2. ↑  Motor, India Yamaha. "Yamaha RAY ZR Moto GP Edition Price, Model, Mileage, Specs, Images". *www.yamaha-motor-india.com*.
3. ↑  www.news18.com/amp/news/auto/yamaha-introduces-new-color-options-to-the-cygnus-ray-zr-1693445.html
4. ↑  "Yamaha Ray ZR Street Rally Edition - 5 Things To Know".. External link in `|work=` (உதவி)

வெளி இணைப்புகள்
---------------
Airport in பிரெஸ்ட்விக், தெற்கு ஐர்சையர்வார்ப்புரு:SHORTDESC:Airport in பிரெஸ்ட்விக், தெற்கு ஐர்சையர்
**கிளாசுக்கோ பிரெஸ்ட்விக் வானூர்தி நிலையம்** (*Glasgow Prestwick Airport*) கிளாஸ்கோவின் இரண்டாவது வானூர்தி நிலையம் ஆகும். இது கிளாசுக்கோ பெருநகரப் பகுதிகளுக்கும் வானூர்தி நிலையத்திலிருந்து வடகிழக்கில் 1 கடல் மைல் (1.9 km; 1.2 mi) தொலைவிலுள்ள (கிளாசுக்கோவிலிருந்து 32 மைல்கள்) தெற்கு ஐர்சையரின் பிரெஸ்ட்விக் நகருக்கும் சேவையாற்றுகிறது. 

பொருண்மிய அளவில் இது இசுக்கொட்லாந்தின் இரண்டாவது பெரிய நிலையமாக இருப்பினும் பயணிகள் போக்குவரத்தின்படி, (எடின்பர்கு வானூர்தி நிலையம், கிளாசுக்கோ பன்னாட்டு வானூர்தி நிலையம், அபர்தீன் வானூர்தி நிலையங்களை அடுத்து) நான்காவது இடத்தில் உள்ளது. 2007இல் பயணிகள் போக்குவரத்து உச்சத்தை அடைந்து 2.4 மில்லியன் பேர் பயன்படுத்தினர். குறைந்த கட்டண சேவையாளர்களும் ஒப்பந்த சேவையாளர்களும் இந்த வானூர்தி நிலையத்தை கூடுதலாகப் பயன்படுத்துகின்றனர். ரயான்ஏர் என்ற குறைந்தக் கட்டணச் சேவை நிறுவனம் இதனை அடித்தளமாகக் கொண்டு தனது பறப்பு சேவைகளை இயக்குகிறது. 2013இல் குறிப்பிடத்தக்க அளவில் பயணிகள் போக்குவரத்து குறைந்து 1.1 மில்லியன் பயணிகள் கடந்து சென்றுள்ளனர்.

மேற்சான்றுகள்
-------------

1. 1 2  Prestwick - EGPK
2. 1 2  CAA: UK Annual Airport Statistics
**அனைத்துலக மொழி** என்று ஒரு மொழியைத் தீர்மானிப்பது அம்மொழியை பேசுபவர்களின் எண்ணிக்கை, துறைகளில் ஒரு மொழிக்கு இருக்கும் செல்வாக்கு, வரலாற்று, அரசியல், பொருளாதார, பண்பாட்டுக் கூறுகள் ஆகிய காரணிகள் ஆகும். இன்று ஆங்கிலமே அதி முக்கியத்துவம் கொண்ட அனைத்துலக மொழியாக இருக்கிறது. ஜோர்ஜ் வெபர் (*George Weber*) என்பவரின் ஆய்வுக் கட்டுரைக்கிணங்க பின்வரும் மொழிகளின் அடுக்கமைவு அமைகின்றது.

1. ஆங்கிலம்
2. பிரெஞ்சு
3. எசுபானியம்
4. உருசிய மொழி
5. அரபு
6. சீனம்
7. ஜேர்மன்
8. யப்பானிய மொழி
9. போர்த்துக்கீச மொழி/டச்சு
10. இந்தி/உருது

எண்ணிக்கைக்கு கூடிய முக்கியத்துவம் தந்தால் வங்காள மொழியை முதல் பத்துக்குள்ளும், போர்த்துகீச மொழி பின்னும் தள்ளப்படலாம்.

தமிழின் நிலை
------------

தமிழ் முதல் 20 மொழிகளுக்குள் வரலாம். எண்ணிக்கை அடிப்படையில் தாய்மொழியாக கொண்டவர்கள் அடிப்படையில் 15வது நிலையிலும், இரண்டாம் மொழியாக கொண்டவர்களையும் சேர்க்கையில் 18வது நிலையிலும் இருக்கின்றது. பிற இந்திய மொழிகளைக் காட்டிலும் நான்கு நாடுகளில் (இந்தியா, இலங்கை, மலேசியா, சிங்கப்பூர்) அரசு ஆதரவு இருக்கின்றது. மேலும், வட அமெரிக்கா, ஐரோப்பா, ஆப்பிரிக்கா, ஆஸ்திரேலியா ஆகிய கண்டங்களிலும் குறிப்பிடத்தக்க தமிழ்ச் சமூகங்கள் இருக்கின்றன.

பொதுவான அடிப்படைகளில் தமிழை ஒரு அனைத்துலக மொழியாக கருத முடியாது. தமிழ் எந்த ஒரு அனைத்துலக அமைப்பிலும் ஒரு அங்கீகரிக்கப்பட்ட மொழி இல்லை. தமிழர்களை அல்லது தெற்கு ஆசியரைத் தவிர வேறு எந்த இனத்தவரும் தமிழை பேசுவது இல்லை. தமிழ் மொழி எந்த ஒரு துறையிலும் அனைத்துலக மட்டத்தில் பயன்படுத்தப்படுவது கிடையாது. எனவே தமிழை ஒரு அனைத்துலக மொழியாகக் கருத முடியாது. அதை ஒரு சமூகம் சார்ந்த மொழியாகவே கருத முடியும்.

அடிக்குறிப்புகள்
----------------

1. ↑  "The World's Top 10 Most Influencial Languages by George Weber" (PDF). 2007-11-26 அன்று மூலம் (PDF) பரணிடப்பட்டது. 2007-03-18 அன்று பார்க்கப்பட்டது.
**யமுனா ஏரி** யாழ்ப்பாண அரசின் தலைநகரமாக இருந்த நல்லூரிலுள்ள பகர வடிவிலமைந்த ஒரு கேணி ஆகும். இது யாழ்ப்பாணத்தைக் கடைசியாக ஆண்ட சங்கிலியனின் மாளிகை அமைந்திருந்த சங்கிலித்தோப்பு வளவில் உள்ளது. யாழ்ப்பாண வைபவமாலையின்படி இது சிங்கையாரியச்சக்கரவர்த்தி காலத்தில் கட்டப்பட்டது எனக் கூறப்படுகின்றது. யாழ்ப்பாண வைபவமாலை, நல்லூர் நகரம் உருவாக்கப்பட்டது பற்றிக் கூறும்போது:

> *....நாலு மதிலும் எழுப்பி, வாசலும் ஒழுங்காய் விடுத்து, மாட மாளிகையும், கூட கோபுரங்களையும், பூங்காவையும், பூங்காவன நடுவிலே ஸ்நான மண்டபமும் முப்புடைக் கூபமும் உண்டாக்கி அக்கூபத்திலே, யமுனாநதி தீர்த்தமும் அழைப்பித்துக் கலந்துவிட்டு, ........*
> 
> 

என்னும் வர்ணனையைக் காணலாம். இதன்படி, முப்புடைக் கூபம் எனக் குறிப்பிடப்பட்டது பகர வடிவில் அமைந்த கேணியையே ஆகும். யமுனா நதியின் நீர் கலக்கப்பட்டதால் இது பின்னர் யமுனா ஏரி எனப்பட்டது. ஒல்லாந்தர் காலத்திலும், இக் கேணியானது, பூங்காவின் மத்தியிலே குளிப்பதற்கு உரிய குளமாகவோ அல்லது அழகூட்டும் நோக்குடனோ பயன்படுத்தப்பட்டதற்கான சான்றுகளை அக்காலத்து வரைபடங்களில் காண முடிகின்றது.

படக் காட்சியகம்
---------------

Yamuna Eri in panorama view**Π** வடிவிலமைந்த யமுனா ஏரி

இவற்றையும் பார்க்கவும்
----------------------

* மந்திரிமனை (நல்லூர்)
* சங்கிலித்தோப்பு

உசாத்துணை
---------

1. ↑  "யமுனா ஏரி". 2015-01-06 அன்று மூலம் பரணிடப்பட்டது. 6 சூலை 2015 அன்று பார்க்கப்பட்டது.
2. ↑  "Yamuna Eri in Nallur, Jaffna". 6 சூலை 2015 அன்று பார்க்கப்பட்டது.

வெளி இணைப்புகள்
---------------

* History of Ceylon (Eelam) Tamils – Part 19

| * பா
* உ
* தொ
யாழ்ப்பாண அரசு |
| --- |
| அரசு | 
* வரலாறு
* ஆரியச் சக்கரவர்த்திகள்
* ஆட்சியாளர்கள்
* கொடி
* சேது நாணயம்

 |  |
| போர்கள் | 
* 1450 படையெடுப்பு
* மீட்புப் போர்
* 1560 படையெடுப்பு
* 1591 படையெடுப்பு
* போர்த்துக்கேயர் வெற்றி

 |
| சிதைவுகள் | 
* அரசின் சிதைவுகள்
	+ மந்திரிமனை
	+ யமுனா ஏரி
	+ சங்கிலித்தோப்பு

 |
| பிற | 
* மன்னார் படுகொலை
* இரத்தினபுரி சிற்பம்
* கோட்டகமைக் கல்வெட்டு
* மடவலைக் கல்வெட்டு
* போத்துக்கீசர் ஆட்சி
* *யாழ்ப்பாண வைபவமாலை*

 |
**நங்கநல்லூர் இலட்சுமி நரசிம்ம நவநீத கிருஷ்ணன் கோயில்** தமிழ்நாட்டில் காஞ்சிபுரம் மாவட்டம், நங்கநல்லூர் என்னும் ஊரில் அமைந்துள்ள ராமர் கோயிலாகும்.

அமைவிடம்
--------

கடல் மட்டத்திலிருந்து சுமார் 41 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°58'19.3"N, 80°11'02.6"E (அதாவது, 12.972022°N, 80.184059°E) ஆகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் இலட்சுமி நரசிம்ம சுவாமி சன்னதியும், ஸ்ரீநவநீத கிருஷ்ணர், இராமர், ஸ்ரீனிவாசப்பெருமாள், சக்கரத்தாழ்வார், ஆஞ்சநேயர் உபசன்னதிகளும் உள்ளன. இங்குக் கோயில் தேர் உள்ளது. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் பாஞ்சராத்திர முறைப்படி மூன்று காலப் பூசைகள் நடக்கின்றன. மாசி மாதம் பிரமோற்சவம்-10 முக்கிய திருவிழாவாக நடைபெறுகிறது. வைகாசி மாதம் நரசிம்மர் ஜெயந்தி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2006 ஆம் ஆண்டு **அனைத்துலகப் பாலைவனமும் பாலைவனமாதலும் ஆண்டு** என ஐக்கிய நாடுகள் அவையால் அறிவிக்கப்பட்டது. 2003 ஆம் ஆண்டு டிசம்பரில் கூடிய ஐக்கிய நாடுகள் பொதுச் சபையில் 58 ஆவது அமர்வில் இதற்கான தீர்மானம் (இல. A/RES/58/211) நிறைவேற்றப்பட்டது. உலகில் பாலைவனமாதல் அதிகரித்துச் செல்வதைத் தடுப்பதற்கு உதவுவதற்காகவே இத் தீர்மானம் எடுக்கப்பட்டது. இந்த விடயம் தொடர்பில் மக்களிடையே விழிப்புணர்வைத் தூண்ட உதவுமாறும், அந்த நோக்கத்துக்கான செயற்பாடுகளை ஆதரிக்குமாறும் நாடுகளையும், பன்னாட்டு அளவிலும் உள்நாட்டிலும் இயங்கும் மக்கள் அமைப்புக்களையும் தீர்மானம் கேட்டுக்கொண்டது.

நோக்கம்
-------

இதன் நோக்கம் உலகின் பாலைவனங்கள் பற்றியும் சிறப்பாக பாலைவனமாதல் பிரச்சினை பற்றியும் மக்களிடையே விழிப்புணர்வை ஏற்படுத்துவது ஆகும். காலநிலை மாற்றம், உயிரியல் பல்வகைமை இழப்பு ஆகியவற்றோடு பாலைவனமாதலும் மனிதகுலத்தைப் பயமுறுத்தும் ஒரு பெரிய பிரச்சினை என்பதையும்; நிலம் தரங்குறைதல், உலகின் மூன்றில் ஒரு பங்கு நிலப்பகுதியையும், நூற்றுக்கு மேற்பட்ட நாடுகளில் வாழும் ஏறத்தாழ ஒரு பில்லியன் மக்களையும் பாதிக்கிறது என்பதையும் மக்கள் அறியச் செய்வது இந்த நோக்கத்தின் ஒரு பகுதி. இத்துடன், உலகெங்கிலும் உள்ள பாலைவனங்களின் தனித்துவமான சூழல்மண்டலங்களையும், பண்பாட்டுப் பல்வகைமையையும் போற்றிப் பேணுவதும் இந்த ஆண்டின் நோக்கங்களில் ஒன்றாகும்.

குறிப்புக்கள்
-------------

1. ↑  ஐக்கிய நாடுகள் பொதுச் சபைத் தீர்மானம் A/RES/58/211

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

வெளியிணைப்புக்கள்
-----------------

* அனைத்துலகப் பாலைவனமும் பாலைவனமாதலும் ஆண்டு தொடர்பான ஐ.நா. பொதுச் சபைத் தீர்மானம்
[*தொடர்பிழந்த இணைப்பு*]
* அனைத்துலகப் பாலைவனமும் பாலைவனமாதலும் ஆண்டு தொடர்பான இணையத்தளம் பரணிடப்பட்டது 2011-04-30 at the வந்தவழி இயந்திரம்
**ஜி. கே. வாசன்** (பிறப்பு: டிசம்பர் 28, 1964) தமிழ்நாட்டு அரசியல்வாதி தமிழக காங்கிரஸ் கட்சியின் தலைவராகப் பணியாற்றியவர். தற்போது தமிழ் மாநில காங்கிரசு கட்சியின் தலைவராக உள்ளார்.

குடும்பம்
---------

ஜி.கே.வாசன் தஞ்சை மாவட்டம் கும்பகோணம் அருகே சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் பிறந்தார். இவர் தந்தையார் பெயர் ஜி. கே. மூப்பனார், தாயார் பெயர் கஸ்தூரி. சென்னை புதுக் கல்லூரியில் பி.ஏ. நிருவன செயலியல் பட்டம் பெற்றார். 29-11-1996 ல் சுனிதாவை
திருமணம் புரிந்தார்.

காங்கிரஸ் கட்சியில்
-------------------

தனது தந்தையின் மரணத்திற்கு பின் தமிழ் மாநில காங்கிரஸ் தலைவராக பணியாற்றி பின்னர் அதனை இந்திய தேசிய காங்கிரஸ் கட்சியுடன் இணைத்தார். பின்னர் தமிழக காங்கிரஸ்தலைவராகவும், அகில இந்திய காங்கிரஸ் செயலாளராகவும், இருமுறை நாடாளுமன்ற மாநிலங்களவை உறுப்பினராக வெற்றி பெற்று ஒருமுறை மத்திய புள்ளிவிவரத்துறை இணை அமைச்சராகவும் பணியாற்றியுள்ளார்.சென்ற மத்திய கப்பல் துறை அமைச்சராக பணியாற்றியுள்ளார்.

தமிழ் மாநில காங்கிரஸ் கட்சி மறுதொடக்கம்
---------------------------------------

2014 நாடாளமன்ற தேர்தலில் மத்தியில் காங்கிரஸ் தோல்வியை தழுவியது. இந்நிலையில் காங்கிரசில் இருந்து வெளியேறிய ஜி. கே. வாசன் காங்கிரசுடன் இணைத்த தனது தந்தை ஜி. கே. மூப்பனார் ஆரம்பித்த தமிழ் மாநில காங்கிரஸ் கட்சியை 2014 நவம்பர் 28இல் த‌.மா.கா கட்சியை மீண்டும் தொடங்கினார் 

திருவையாறு தியாகபிரம்மா மகாஉத்சவ சபாவின் தலைவராகவும், அதன் நிர்வாக அறங்காவலராகவும் உள்ளார்.

மேற்கோள்கள்
-----------
**ஜி. சகுந்தலா** (*G. Sakunthala*) (பிறப்பு: ஆகஸ்ட் 19, 1932) ஓர் இந்தியத் திரைப்பட நடிகையாவார். இவர் முக்கியமாக தமிழகத் திரைப்படங்களில் பணியாற்றியுள்ளார். மந்திரி குமாரி, மன்னாதி மன்னன், தாய்க்குப்பின் தாரம் அதே கண்கள், இதய வீணை போன்ற பிரபலமான திரைப்படங்களில் நடித்துள்ளார். 50- 60களின் முற்பகுதியில் தமிழ் திரையுலகில் முன்னணி நடிகைகளில் ஒருவராக இருந்தார். இவர் 150க்கும் மேற்பட்ட படங்களில் நடித்துள்ளார்.  

சகுந்தலா 1932 ஆம் ஆண்டில் தஞ்சாவூர் மாவட்டத்தின் சிதம்பரத்தில் ஒரு இசை வேளாளர் குடும்பத்தில் பிறந்தார். ம. கோ. இராமச்சந்திரன், சிவாஜி கணேசன், இரா. சு. மனோகர் , எஸ். எஸ். ராஜேந்திரன் ஆகியோருடன் இவர் நாடகங்களில் நடித்துள்ளார்.

திரைப்பட வாழ்க்கை
-----------------

"கல்பனா" என்ற இந்தி திரைப்படத்தில் இவர் நடித்திருந்தாலும், மந்திரி குமாரி (1950) மூலம் தமிழில் அறிமுகமானார் மந்திரி குமாரி படத்தில் எம்.ஜி.ஆருக்கு கதாநாயகியாக நடித்தார். பிறகு, எஸ். எஸ். ராஜேந்திரனுக்கு இணையாக நடித்தார். சின்னதுரை படத்தில் தெ. இரா. மகாலிங்கத்துடன் இரட்டை வேடங்களில் நடித்தார். மு. கருணாநிதி இரு படங்களுக்கும் கதை எழுதினார். இந்த படங்களுக்குப் பிறகு, சகுந்தலாவுக்கு கதாநாயகியாக நடிக்க வாய்ப்பு கிடைக்கவில்லை. நகைச்சுவை நடிகர், துணை கதாபாத்திரம், ஒரு சில படங்களில் நடனம் ஆடுவதற்கான வாய்ப்புகள் மட்டுமே கிடைத்தன. இவர் கிட்டத்தட்ட 150 படங்களில் நடித்துள்ளார். இவரது கடைசி படம் எம்.ஜி.ஆருடன் ஐதய வீனை. அதன் பிறகு இவர் படங்களில் நடிக்கவில்லை.

விருதுகள்
---------

1963 ஆம் ஆண்டில் தமிழக அரசிடமிருந்து கலைமாமணி விருதைப் பெற்றார்.

இறப்பு
------

இவர் நவம்பர் 8, 2004 அன்று தனது 72 வயதில் இறந்தார்.

மேற்கோள்கள்
-----------

1. ↑  "மந்திரி குமாரியின் அரச குமாரி ஜி.சகுந்தலா". *dinakaran.com*. 2020-10-30 அன்று மூலம் பரணிடப்பட்டது. 2020-02-16 அன்று பார்க்கப்பட்டது.
2. ↑  "எம்ஜிஆரின் ஆரம்பகால வாழ்க்கை..." *Dinamani*. 2020-02-16 அன்று பார்க்கப்பட்டது.
3. ↑  "எம்.ஜி.ஆருடன் முதல் சந்திப்பு! - லக லக லக லக... லதா! பகுதி-2". *Vikatan*. 2020-02-16 அன்று பார்க்கப்பட்டது.
4. ↑  "ஜி.சகுந்தலா". *spicyonion.com*. 2020-02-16 அன்று பார்க்கப்பட்டது.
5. ↑  "Exclusive biography of #GSakunthala(OldActress) and on her life". *FilmiBeat* (ஆங்கிலம்). 2020-02-16 அன்று பார்க்கப்பட்டது.
6. ↑  "G.Sagunthala". *Antru Kanda Mugam* (ஆங்கிலம்). 2013-09-04. 2020-02-16 அன்று பார்க்கப்பட்டது.

வெளி இணைப்புகள்
---------------
**இரண்டாம் ஆங்கிலேய-பர்மியப் போர்** (**Second Anglo-Burmese War** or the **Second Burma War**) பிரித்தானிய கிழக்கிந்திய படைகளுக்கும் - பர்மிய இராச்சியப் படைகளுக்கும் 5 ஏப்ரல் 1852 முதல் 20 சனவரி 1853 முடிய ஏறத்தாழ மூன்றாண்டுகள் நடைபெற்ற இரண்டாவது போராகும். இப்போரின் முடிவில் பிரித்தானிய இந்தியா அரசு பர்மாவின் ஐராவதி ஆற்றுக்கு கீழ் உள்ள ரங்கூன் உள்ளிட்ட சமவெளிப் பகுதிகள் பிரித்தானிய ஆட்சியின் கீழ் கொண்டுவரப்பட்டது. இப்போரின் முடிவில் பர்மிய இராச்சியம் மூன்றில் ஒரு பங்காகக் குறுகியது.

போரின் காரணங்களும், முடிவுகளும்
-------------------------------

யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை ரங்கூனுக்கு கடற்படைகளுடன் அனுப்பினார். 

1852-1853இல் நடந்த இரண்டாம் பர்மியப் போரில், ஆங்கிலேயர் தெற்கு பர்மாவின் ஐராவதி ஆற்றின் தெற்கு சமவெளியில் உள்ள ரங்கூனை தலைமையகமாகக் கொண்ட பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங் (1846–1852) ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிங்டோன் மிங் (1853–1878) பர்மிய அரச பதவியில் அமர்த்தப்பட்டார்

இதனையும் காண்க
--------------

* முதலாம் ஆங்கிலேய-பர்மியப் போர்
* ஆங்கிலேய-பர்மியப் போர்கள்
* பர்மாவில் பிரித்தானிய ஆட்சி

மேற்கோள்கள்
-----------

1. ↑  *Southeast Asia: a historical encyclopaedia, from Angkor Wat to East Timor*, Volume 1 By Keat Gin Ooi, p. 736
2. ↑  Second Anglo-Burmese War

வெளி இணைப்புகள்
---------------

* Stephen Luscombe (photos) Burma: The Second War
* George Dibley The Burma War of 1851
இந்தியாவின் கி.மு. காலத்திய சமூக பதிவுகளை வேதங்கள், அகழ்வாராய்ச்சி, கல்வெட்டுகள், ஆகியவற்றின் துணைகொண்டு அறிந்து கொள்ள வேண்டியுள்ளது. அந்த வரிசையில் ரிக்வேத காலத்தில் இருந்த நிலவியல், சமூகபொருளாதாரம், அரசியல், போன்றவற்றினைத் தெரிந்துகொள்ள மிகவும் பழமையான ரிக் வேதமே முதன்மைவகிக்கிறது. கி.மு காலத்திய சமூக அமைப்பு முறைகளை ரிக் வேதங்களில் இருந்து தெரிந்து கொள்ளும் விதமாய் ரிக்வேத காலத்திய முனிவர்களின் ஸ்லோகங்களை தேவையான இடங்களில் தந்து இந்த ஆராய்ச்சியை செய்துள்ளார்  ராகுல்ஜீ. இந்த நூலில் 4 பாகமாக பிரித்தும், ஒவ்வொரு பாகத்திலும் உப தலைப்புக்களில் விரிவான தகவல்களை தந்துள்ளார்.

முதல்பாகம் - நிலவியல்
---------------------

1. சப்த சிந்து, 2 ஆரிய இனக் குழுக்கள், என இரண்டு முதன்மைத் தலைப்புக்களிலும், சப்த சிந்து  தலைப்பில் 1. ஆரியர்களின் வருகை, 2. அதன் பின்னரே ரிக்வேதம், 3. ரிக்வேதம் தலைசிறந்த சான்று, 4. சப்த சிந்து பூமி என்றும், ஆரிய இனக்குழுக்கள்  என்றதலைப்பில் 1. சிந்து நாகரீகம், 2. ஆரிய இனக்குழுக்கள்என்றும் பிரித்து எளிமையாக அறியும் வண்ணம் எழுதப்பட்டுள்ளது.

இரண்டாம் பாகம் - சமூக, பொருளாதாரங்கள்
-------------------------------------

3.வர்ணமும், வர்க்கமும், 4. உணவும், பானமும் என முதன்மைத்தலைப்புக்களிலும், வர்ணமும், வர்க்கமும் தலைப்பில் 1. வர்ணம் (நிறம்), 2. வர்க்கம் என்றும், உணவும், பானமும் தலைப்பில் 1. உணவு 2. பானம் என முக்கிய உணவு, உணவு உற்பத்தி, பானம் உணவுக்கு இணையாக தயாரிக்கப்பட்ட பானவகைகள் பற்றி முனிவர்கள் கூறிய ஸ்லோகங்களை தக்க ஆதாரங்களுடன் தரப்பட்டுற்றது.

இதையும் பார்க்கவும்
-------------------

இருக்கு வேதம்

சான்றாவணம்
----------

1. 1 2   வேதகால ஆரியர்கள்.-ராகுல்ஜீ- NCBH வெளியீடு- தமிழாக்கம்- ஏ.ஜி.எத்திராஜுலு.பி.ஏ.
2. 1 2   "Indus Civilization"- M.Wheelir, "Cambridge history of India "-appendix
**இராஜா இரகுநாத தொண்டைமான் பகதூர்** (*Raja Sri Raghunatha Tondaiman Bahadur* (c. 1798 - 13 சூலை 1839) என்பவர் புதுக்கோட்டை சமஸ்தானத்தின் அரசராக 1825 சூன் 4 முதல் 1839 சூலை 13வரை இருந்தவர்.

முன்வாழ்கை
----------

புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆய் சாகிப் ஆகியோருக்கு மகனாக 1798இல் இரகுநாத தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானினுக்கு எஞ்சி இருந்த மகன்களில் இவர் இரண்டாவது மகனாவார். 1825 சூனில் இவரது அண்ணன் இரண்டாம் விஜய ரகுநாதராய தொண்டைமான் இறந்ததையடுத்து இவர் அரியணை ஏறினார்.

ஆட்சி
-----

1825 சூலை 20இல் அரியணை ஏறிய இரகுநாத தொண்டமான் 14 ஆண்டுகள் ஆட்சி செய்தார். இவரது ஆட்சிக் காலத்தில் குறிப்பிடத்தக்கப் பணிகள் எதுவும் மேற்கொள்ளப்படவில்லை. காவிரி ஆற்று நீரை புதுக்கோட்டை சமஸ்தானத்துக்குக் கொண்டு வருவதற்கான ஒரு திட்டத்தை இரகுநாத தொண்டமான் 1837 ஆம் ஆண்டு பரிந்துரைத்தார், ஆனால் நிதி வசதி இல்லாததால் அதை நிறைவேற்ற முடியவில்லை. இவருக்கு ஆங்கில அரசாங்கத்தால் 1830 ஏப்ரல் இரண்டாம் நாள் *ஹிஸ் எக்சலென்சி* என்ற பட்டமும், 17 குண்டு மரியாதையும் அளிக்கப்பட்டது.

குடும்பம்
---------

இரகுநாத தொண்டைமான் இரண்டு திருமணங்களை செய்து கொண்டார். முதல் திருமணம் 1812 ஆண்டு கள்ளக்குறிச்சியைச் சேர்ந்த சூரியமூர்த்தி பன்றிகொண்டானின் மகளாவார். அடுத்து இராணி கமலம்பாய் ஆய் சாகிப் என்பவரை மணந்தார். இந்த இணையருக்கு இரண்டு மகன்களும், இரண்டு மகள்களும் பிறந்தனர்.

* இராஜகுமாரி பெரிய இராஜம்மணி பாயி சாகிப் (இறப்பு 1836)
* இராஜகுமாரி சின்ன இராஜம்மணி பாயி சாகிப் (இறப்பு 1840)
* இராமச்சந்திர தொண்டைமான் (1829-1886)
* திருமலை தொண்டைமான் (1831-1871)

குறிப்புகள்
-----------

1. ↑  "Pudukkottai 3". *Tondaiman Dynasty*. Christopher Buyers.
2. ↑   *Pudukkottai*. **7**. Government Press. பக். 314.
**யமுனா** (*Yamuna*) என்பது 2013 ஆம் ஆண்டு வெளியான தமிழ் திரைப்படம் ஆகும். இ. வி. கணேஷ் பாபு இயக்கிய இப்படத்தில் சத்யா, ஸ்ரீரம்யா, இ. வி. கணேஷ் பாபு ஆகியோர் முக்கிய வேடங்களில் நடித்தனர். எஸ். ஜெய்கார்த்திக், விருதை எம். பாண்டி ஆகியோர் தயாரித்த இப்படத்திற்கு இலக்கியன் இசை அமைத்தனர். பாடல்களை வைரமுத்து எழுதினார். இப்படம் 7, சூன், 2013 அன்று வெளியானது.

கதை
---

கல்லூரியில் படித்து வரும் யமுனாவை (சிறீரம்யா) அதே கல்லூரியில் படிக்கும் மாணவர் பாஸ்கர் (சத்யா) காதலிக்கிறான். பாஸ்கரின் காதலை ஏற்க மறுக்கிறாள் யமுனா. இதனால் பாஸ்கர் மாடியில் இருந்து குதித்து தற்கொலைக்கு முயல்கிறான். பலத்த காயமடைந்த பாஸ்கர் காப்பாற்றபடுகிறான். பாஸ்கரின் காதலை உணர்ந்த யமுனா அவன் காதலை ஏற்கிறாள்.

இதன்பிறகு யமுனா திடீரென காணாமல் போகிறாள். சில நாட்களுக்கு பிறகு கல்லூரிக்கு திரும்பும் அவள், பாஸ்கரிடம் காதலை முறித்துக் கொள்ள நிர்ப்பந்திக்கிறாள். இதற்கான காரணம் என்ன என்பதே கதையின் பின்பகுதியாகும்.

நடிகர்கள்
---------

* சத்யா பாஸ்கராக
* ஸ்ரீரம்யா யமுனாவாக
* இ. வி. கணேஷ் பாபு சிறப்புத் தோற்றத்தில்
* வினோதினி வைத்தியநாதன்
* பாலா சிங்
* எம். பாண்டி
* ஆடுகளம் நரேன்
* சாம்ஸ் புண்ணிகோடியாக
* பசங்க சிவகுமார்
* டி.எஸ்கே. சின்னமணியாக

இசை
---

படத்திற்கான இசையை இலக்கியன் அமைத்துள்ளார். படல் வரிகளை வைரமுத்து எழுதியுள்ளார்.

* "ஒற்றை பனித்துளி" - பிரசன்னா, சைந்தவி
* "ஒரு பொண்ணப்பாரு" - ராகுல் நம்பியார், சாம் பி. கீர்த்தன்
* "மண்ணை நம்பலாம்" - சாம் பி. கீர்த்தன்
* "திம்பா திம்பா" - எம். எம். மானசி
* "ஓ நெஞ்சே" - ஹரிசரண்
* "ஒரு கூட்டுப் புழு" - பத்மலதா

மேற்கோள்கள்
-----------

1. ↑  "Actor Ganesh Babu turns director with Yamuna". in.com. 2012-09-12. 2012-09-12 அன்று பார்க்கப்பட்டது.
2. ↑
3. ↑  யமுனா திரைப்பட விமர்சனம், மாலைமலர், பார்த்த நாள் 2021 பெப்ரவரி 8
**ஜி.சி. அனுபமா** இந்திய வானவியலாளர் ஆவர். பெங்களூரில் உள்ள இந்திய வானியல் மையத்தின் (IIA) தலைமை மற்றும் மூத்த பேராசிரியர் ஆவார். தற்போது இவர் (2019-2022 ) இந்தியாவின் வானியல் சங்கத்தின் தலைவராக பணியாற்றி வருகிறார். இவர் இந்தியாவில் தொழில்முறை வானியலாளர்கள் சங்த்தின் தலைமைப் பொறுப்பில் இருக்கும் முதல் பெண்மணியாவார்  ஐக்கிய அமெரிக்காவின் ஹவாலியில், பன்னாட்டு அளவிலான முப்பது மீட்டர் தொலைநோக்கி (TMT) அமைக்கும் முயற்சிக்கான திட்டத்தின் உறுப்பினராகவும் உள்ளார். உலகின் ஒன்பதாவது மிக உயர்ந்த தளமான லடாக் பகுதியில் லெஹ் அருகிலுள்ள ஹேனலில் அமைந்துள்ள உலகின் ஒளியியல், அகச்சிவப்பு மற்றும் காமா கதிர் தொலைநோக்கியான ஹிமாலயன் தொலைநோக்கியின்  வடிவமைப்பு மற்றும் நிறுவனப் பொறுப்பாளராகவும் அனுபமா இருந்துள்ளார்.

அனுபமா வானியல் துறை குறித்த பல்வேறுஆய்வுக் கட்டுரைகளை வெளியிட்டுள்ளார், ஒரு மீயொளிர் விண்மீன் வெடிப்புக்குப் பிறகான இயற்பியல் நிலைகள் குறித்து இவரது ஆய்வுகள் அமைந்த்ள்ளன. மேலும் இவர் ஏ.எஸ்.ஐ. இதழின் ஆசிரியரும் ஆவார். அவர் 'டிரான்சிஸ்டர்கள்' படிக்கிறார் - விண்வெளியில் இருண்டு போவதற்கு முன்னர் சிறிது காலத்திற்கு பிரகாசமாக இருக்கும் பொருட்கள் குறித்தும் ஆய்வு செய்து வருகிறார்.

விருதுகள் மற்றும் அங்கீகாரம்
----------------------------

2001 இல் தேசிய அறிவியல் அகாடமி வழங்கும் சர் சி.வி.ராமன் இளம் விஞ்ஞானி விருது பெற்றுள்ளார் . 1991 ஆம் ஆண்டில் ஐ.ஏ.இ.இலிருந்து தனது இளநிலை முனைவர் பட்டத்தை முடித்து 1994 வரை அதன் ஆசிரிய உறுப்பினராக இருந்துள்ளார்.

குறிப்புகள்
-----------

1. ↑  DelhiFebruary 19, India Today Web Desk New; February 19, India Today Web Desk New; Ist, India Today Web Desk New. "All about GC Anupama, the first woman president to lead Astronomical Society of India". *India Today* (ஆங்கிலம்).
2. ↑  "திட்ட உறுப்பினர்".
3. ↑  Sharma, Dinesh C. "India's first robotic telescope opens its eyes to the universe". *@businessline* (ஆங்கிலம்).
4. ↑  India, Press Trust of (18 February 2019). "Anupama elected Astronomical Society of India president, first". *Business Standard India*.
**ஜி. டி. கார் அருங்காட்சியகம்** (துவக்கம் 27 ஏப்ரல் 2015) என்பது தமிழ்நாட்டின் கோயமுத்தூர் நகரில் அவினாசி சாலையில் ஜி.டி. நாயுடு அறக் கட்டளையால் துவக்கி நடத்தப்பட்டுவரும் விலை மதிப்புள்ள பழம்பெரும் கார்களுக்கான அருங்காட்சியகம் ஆகும். இங்கு சுமார் 60 பழங்காலக் கார்கள் காட்சிப்படுத்தப்பட்டுள்ளன. மேலும் இங்கு பெரியார் ஈ.வெ.ரா. தனது சுற்றுப் பயணத்துக்கு பயன்படுத்திய வாகனம் மற்றும் ஜி.டி. நாயுடுவின் யுனைடெட் மோட்டார் சர்வீஸ் நிறுவனம் சார்பில் கோவையில் இருந்து பழனிக்கு இயக்கி வந்த ஒரு பேருந்தும் இடம் பெற்றுள்ளது சிறப்பு.

இவ்வருங்காட்சியகத்தில் அமெரிக்கா, ஜெர்மனி, இங்கிலாந்து, ஜப்பான், ஸ்பெயின் போன்ற பல்வேறு நாடுகளில் 1886-ம் ஆண்டு வடிவமைக்கப்பட்ட பென்ஸ் மோட்டார் வேகான் கார் முதல் நவீன கால பந்தயக் கார் என மிகப்பெரிய மோட்டார் வாகனத் தயாரிப்பு நிறுவனங்களால் தயாரிக்கப்பட்ட கார்கள் உள்ளன.

இங்குள்ள சுமார் நூறு ஆண்டுகள் பழமை வாய்ந்த கார்கள் ஜி.டி.நாயுடு மற்றும் அவரது குடும்பத்தினரால் வாங்கிச் சேகரிக்கப்பட்டவை. சுமார் 8 பழமையான கார்கள் மட்டும் வேறுநபர்களிடம் இருந்து அருங்காட்சியகத்துக்காக பெறப்பட்டுள்ளன.

மேற்கோள்
--------

1. ↑  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2015-05-01 அன்று பார்க்கப்பட்டது.
2. ↑  கோவையின் அடையாளமாகிறது ஜி.டி. கார் அருங்காட்சியகம், நாளிதழ்:தினமணி, நாள்:ஏப்ரல் 28, 2015

வெளியிணைப்புகள்
---------------

* ஜி. டி. கார் அருங்காட்சியக இணையதளம்
**துத்தநாகம்-68**(Zinc-68) துத்தநாகத்தின் கதிரியக்கத்தன்மையற்ற ஓரிடத்தான் ஆகும். மனிதனுக்குத் தேவைப்படும் துத்தநாகத் தேவைகளை ஊடுருவிச் செல்லாமல் கண்டுபிடிக்க உதவும் தனிப்பட்ட சிறப்பான பண்பினை இந்த ஓரிடத்தான் கொண்டுள்ளது. உதாரணமாக, வளர்சிதைமாற்ற நோய்கள், மதுவுக்கு அடிமையாதல், ஊட்டச்சத்துக் குறைபாட்டுத் தேவைகள் மற்றும் பயன்பாட்டு ஆய்வுகளுக்கு இது பயன்படுகிறது. துத்தநாக உலோகமானது மிகத்துாய்மையான நிலையில் நானோ துகள்களாக கிடைக்கிறது. மென்தகட்டு பயன்பாடுகளுக்காக, இது தண்டுகளாக, வில்லைகளாக, துண்டுகளாக, குருணைகளாக மற்றும் உமிழ்தலைக் கண்டறிய உதவும் இலக்குப் பலகைகளாகவும் மற்றும் உலோகப்பாளங்களாக அல்லது துாள் நிலையிலேயும் கிடைக்கிறது. துத்தநாகம்-68 இயல்பான மருந்தளவுகளில் நச்சுத்தன்மையற்றதாகக் கருதப்படுகிறது. அதிக அளவில் எடுத்துக் கொள்ளப்பட்டால் குமட்டலை விளைளவிக்கலாம்.

கூடுதல் தகவல்கள்
----------------

துத்தநாகம் ஒரு d-தொகுதியைச் சேர்ந்த, தனிம வரிசை அட்டவணையின் தொகுதி 12, தொடர் 4 இல் காணப்படும் தனிமமாகும். துத்தநாகத்தின் ஒவ்வொரு கூட்டிலும் காணப்படக்கூடிய எதிர்மின்னிகளின் எண்ணிக்கையானது 2, 8, 18, 2 ஆகும். இத்தனிமத்தின் இணைதிறன் எதிர்மின்னி அமைப்பானது,[Ar] 3d10 4s2 ஆகும். தனிம வடிவில் துத்தநாகத்தின் சிஏசு எண் 7440-66-6 ஆகும். துத்தநாக அணுவானது 133.5.பிகோமீட்டர் அணு ஆரத்தைக் கொண்டுள்ளது. இந்த அணுவின் வாண்டர்வால்சு ஆரமானது 139.பிகோமீட்டர் ஆகும். துத்தநாகம் மற்ற தனிமங்களோடு இணைந்து தாதுக்களாக கிடைக்கின்றது. துத்தநாகமானது நீலம் கலந்த வெண்ணிறத்தைக் கொண்டுள்ளது. இது பளபளப்பான உலோகமாகும். இந்த உலோகம் நல்ல மின்கடத்தியாகும். இது உயர் செஞ்சூட்டு வெப்பநிலையில் மக்னீசியம் ஆக்சைடு புகையை வெளியிட்டவாறு காற்றில் எரிகிறது.

மேற்கோள்கள்
-----------

1. ↑  "Zinc 68 Metal Isotope". By American Elements. February 17, 2013 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  "ZINC-68METAL". By Cambridge Isotop Laboratories. அக்டோபர் 3, 2013 அன்று மூலம் பரணிடப்பட்டது. February 17, 2013 அன்று பார்க்கப்பட்டது. Italic or bold markup not allowed in: `|publisher=` (உதவி)
**களத்தூர் கிராமம்** (*Kalathur Gramam*) என்பது என்பது 2017 ஆம் ஆண்டு வெளியான இந்திய தமிழ் அதிரடி நாடகத் திரைப்படமாகும். சரண் கே அத்வைதன் இயக்கிய இப்படத்தில் கிஷோர், யக்னா செட்டி ஆகியோர் முக்கிய வேடங்களில் நடிக்க, தருண் சத்ரியா ஒரு முக்கிய வேத்தில் நடித்துள்ளார்.

சுருக்கம்
---------

70 -80 கள் -90 களின் 3 தசாப்தங்களை உள்ளடக்கிய 'அதிரடி-நாடகத் திரைப்படம்' என்ற வகையில் குறிப்பிட்டக் காலத்தில் கதை நிகழ்வதாக உள்ள திரைப்படம் *களத்தூர் கிராமம்* ஆகும். இந்த படம் ஒரு தந்தைக்கும் மகனுக்கும் இடையிலான தகராறின் சகாப்தத்தை விவரிக்கிறது, மேலும் ஆந்திராவின் எல்லையில் தமிழகத்தின் வடக்கு எல்லையில் அமைந்துள்ள ' களத்தூர் கிராமம்' என்ற கிராமத்தில் நடந்த நிகழ்வுகளையும் சித்தரிக்கிறது.

நடிகர்கள்
---------

* கிஷோர் கிடாத்திருக்கையாக
* யக்னா செட்டி செல்வாம்பாவாக
* தருண் சத்ரியா வீரண்ணா
* தமிழ் கிருஷ்ணசாமி (ருத்ரான்) / கிட்ணன்
* அஜய் ரத்னம்
* ரஜினி மகாதேவையா

தயாரிப்பு
---------

தயாரிப்பாளர் ஆவுடைத்தாய் ராமமூர்த்தி தனது பதாகையான ஏ. ஆர். மூவி பாரடைஸ் என்பதன் கீழ் இந்த திரைப்படத்தை உருவாக்கினார். கன்னட நடிகை யக்னா ஷெட்டி முன்னணி நடிகையாக நடிக்க ஒப்பந்தம் செய்யப்பட்டார். நடிகர் கிஷோர், தருண் சத்ரியா, அஜய் ரத்னம் ஆகியோரும் நடிக்க இணைந்தனர். படதின் இசையமைப்பாளராக இளையராஜாவை ஒப்பந்தம் செய்யப்பட்டபோது. திரைப்பட இயக்குனர் சரண், "வறண்ட, தரிசு நிலத்தின் பின்னணியில் அமைக்கப்பட்டிருக்கும் திரைக்கதையை நான் எழுதும் போது, இளையராஜா மட்டுமே படத்திற்கு பொருத்தமானவராக இருப்பார் என்று நினைத்தேன், எனது திரைக்கதையை இளையராஜாவிடம் விவரித்தபோது அவர் அதை விரும்பி ஏற்றுக்கொண்டார். நடிகர் கிஷோர் 80கள் முதல் 2000 வரையிலான கால கட்டத்தைக் கொண்டிருக்கும் படத்தில் முற்றிலும் மாறுபட்ட இரண்டு தோற்றங்களில் நடித்துள்ளார். படத்தின் முதல் கட்டப் படப்பிடிப்பு தூத்துக்குடியில் நிறைவடைந்தது, மீதமுள்ள பகுதிகள் சென்னையில் நிறைவடைந்தன.

இசை
---

படத்திற்கு இளையராஜா இசையமைத்துள்ளார் .

|  |  |  |  |  |
| --- | --- | --- | --- | --- |
| # | பாடல் | பாடகர்(கள்) | நீளம் |  |
| 1. | "கண்ணா உன்னை"   | சுர்முகி ராமன் | 0:59 |
| 2. | "அம்மனுக்கு செஞ்ச தாலி"   | வாசுதேவன், அல்லாa | 5:47 |

குறிப்புகள்
-----------

1. 1 2  "தினமலர் முன்னோட்டம் - களத்தூர் கிராமம்". தினமலர். 22 February 2015.. பார்த்த நாள்: 16 May 2017.
2. ↑  "இளையராஜாவுடன் இணையும் மதன் கார்க்கி". Nakkeeran. Archived from the original on 26 ஆகஸ்ட் 2017.. பார்த்த நாள்: 16 May 2017.
3. ↑  "களத்தூர் கிராமம்". மாலை மலர். 28 March 2017.. பார்த்த நாள்: 16 May 2017.
4. ↑  "Shooting with the stars". தி இந்து. 26 September 2015.. பார்த்த நாள்: 16 May 2017.
5. ↑  "Ilaiyaraaja roped in for a rural subject". தி டெக்கன் குரோனிக்கள்.. பார்த்த நாள்: 16 May 2017.
6. ↑  Tamilmusiq. "Kalathur Gramam". *Tamilmusiq*. 14 March 2019 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *களத்தூர் கிராமம்*
மேற்கிலிருந்து ஜின்னோர்கர் கோட்டை
**ஜின்னோர்கர்** (Ginnorgarh) அல்லது ஜின்னர்கர் ( இந்தி गिन्नोर्गढ़) என்பது மத்திய பிரதேசத்தின் செஹோர் மாவட்டத்தில் உள்ள ஒரு கோட்டையாகும். 700 மீட்டர் உயரமுள்ளஒரு பாறையின் உச்சியில் ராத்தாபானி புலி காப்பகப் பகுதியில் அமைந்துள்ள ஜின்னோர்கரில் இரண்டு இயற்கை நீர்நிலைகளும் பல அரண்மனைகளும், நுழைவாயில்களும், கோட்டைகளின் எச்சங்களும் உள்ளன.

 ஜின்னோர்கர், பிரதான அரண்மனையின் இடிபாடுகள்
தற்போதைய கட்டமைப்புகளில் காணப்படும் சான்றுகளின்படி, ஜின்னோர்கர் பரமாரப் பேரரசின் பிற்பகுதியில் கட்டப்பட்டது. ஆனால் இந்த இடம் முதலில் கோண்டு ஆட்சியாளர்களின் கீழ் முக்கியத்துவம் பெற்றது.  அரண்மனையை சக்திவாய்ந்த கோண்டு போர்வீரரான நிஜாம் ஷா கட்டியிருக்கலாம். இந்தக் கட்டிடம் இந்தியாவிலுள்ள மற்ற அரண்மனைக் கட்டிடக்கலைகளைப் போலவே கட்டப்படுலுள்ள கர்பூஜா மகால் பாணிக்கு நெருக்கமாக உள்ளது. நிஜாம் ஷாவின் மருமகனால்,நஞ்சு வைத்து கொள்ளப்பட்ட பின்னர், அவரது விதவை இராணி கமலாபதியும் அவரது மகனும் கோட்டையில் தஞ்சம் புகுந்தனர். இராணி மாநிலத்தின் உண்மையான ஆட்சியாளரான தோஸ்த் முஹம்மது கானிடம் பாதுகாப்பு கோரினார். 1723இல் கமலாபதி இறந்தவுடன், அவரது மகன் நவால் ஷா கோட்டையின் பொறுப்பை ஏற்றுக்கொண்டார். தோஸ்த் முஹம்மது கான் பின்னர் போபாலில் இருந்து ஜின்னோர்கருக்கு சென்று கோட்டையை திருட்டுத்தனமாக கைப்பற்றவும் முடிந்தது.

ஜின்னோர்கரில் போபால் ஆட்சியாளர்களின் இருப்பு பற்றிய சான்று பிற்கால கட்டிடங்களின் நுழைவாயில்களில் ஒன்றில் 1725-26 தேதியிட்ட பாரசீக மொழியில் எழுதப் பட்ட ஒரு கல்வெட்டுகளில் உள்ளது. இருபதாம் நூற்றாண்டின் முற்பகுதியில், கட்டிடங்கள் இடிந்து விழுவதாக தொல்லியலாளர் சி.இ. லுவார்ட் பதிவு செய்தார்.  மத்திய பிரதேசத்தின் தொல்பொருள் மற்றும் அருங்காட்சியகத் துறையின் கீழ் பாதுகாக்கப்பட்ட நினைவுச்சின்னமாக இருந்தபோதிலும், கட்டமைப்புகள் தொடர்ந்து வீழ்ச்சியடைந்து அழிக்கப்பட்டன.

 ஜின்னோர்கர், சுவர் பூச்சுகளுடன் பாழடைந்த குவிமாடம்

மேற்கோள்கள்
-----------

1. ↑
2. ↑
3. ↑  C. E. Luard, *Gazetteer of the Bombay Presidency W. Western States (Malwa) Gazetteer* (Bombay, 1908).
குதிரைக்குக் காணம் காட்டல் - விளையாட்டு அரங்கம்
**குதிரைக்குக் காணம் காட்டல்** என்பது கரணம் போட்டுக் காலால் பந்து எறிந்து விளையாடும் அணி விளையாட்டு. காணம் என்பது கொள்.

படத்தில் காட்டப்பட்டுள்ளது போல சுமார் 15 அடி இடைவெளி விட்டுக் கோடு போட்டுள்ள விளையாட்டுத் திடல். துணியில் திரித்த பந்து ஒன்றைக் கால் கட்டைவிரல் இடுக்கில் பற்றிக் கரணம் போட்டுக் காலால் ஒரு அணியிலிருந்து ஒருவர் வீசுவார். அவ்வாறு வீசும்போது காலோ, கையோ தன் எல்லைக் கோட்டைத் தாண்டவோ, தொடவோ கூடாது. வீசிய பந்து எதிரணியினர் எல்லைக்கோட்டைத் தாண்டி விழவேண்டும். விழாவிட்டால் ஆட்டத்தை இழப்பார். துணிப்பந்து தரையில் விழுவதற்கு முன்பு எதிரணியினர் பிடித்துவிட்டாலும் ஆட்டம் பறிபோகும். அத்துடன் எதிரணியினர் மேல் குதிரை ஏறலாம்.

பாடல்
-----

குதிரை ஏறியவரும், குதிரையானவரும் மாறி மாறி உரையாடும் பாடல் பாடுவர்.

| குதிரையானவர் | சவாரி செய்பவர் |
| --- | --- |
| உழுதாயிற்றா | உழுதாயிற்று |
| காணம் விதைத்தாயிற்றா | விதைத்தாயிற்று |
| காணம் வளர்ந்தாயிற்றா | வளர்ந்தாயிற்று |
| காணம் அறுத்தாயிற்றா | அறுத்தாயிற்று |
| காணம் அடித்தாயிற்றா | அடித்தாயிற்று |
| காணம் வெந்தாயிற்றா | வெந்தாயிற்று |
| காணம் குதிரைக்கு வைத்தாயிற்றா | வைத்தாயிற்று |

குதிரையானவர் எழுந்துவிடுவார். சவாரி முடிந்துவிடும். அடுத்த ஆட்டம் தொடரும்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* ஞா. தேவநேயப் பாவாணர், *தமிழ்நாட்டு விளையாட்டுக்கள்*, சைவ சித்தாந்த நூற்பதிப்புக் கழகம் வெளியீடு, 1954